ഹീരാബായ് ബരോദ്കർ

കിരാന ഘരാന ശൈലി പിന്തുടർന്നിരുന്ന ഹിന്ദുസ്ഥാനി  ഗായികയാണ് ഹീരാബായ് ബരോദ്കർ (30 മെയ് 1905 - 20 നവംബർ 1989). കേന്ദ്ര സംഗീത നാടക അക്കാദമി പുരസ്കാരം ലഭിച്ചിട്ടുണ്ട്.

ജനനം
കിരാന ഘരാന സംഗീതഞ്ജനായ ഉസ്താദ് അബ്ദുൾകരീം ഖാന്റെയും താരാബായിയുടെയും മകളായി 1905 മെയ് 30ന് ബറോഡയിൽ ജനിച്ചു.
സംഗീതജീവിതം
അബ്ദുൾ വാഹിദ് ഖാനിൽനിന്നും സംഗീതം അഭ്യസിച്ചു. ഭജനകളിലും ഠുമ്രിയിലും താരാബായിക്ക് അതുല്യ പ്രാവീണ്യം ഉണ്ടായിരുന്നു. കിരാന ഘരാനയെ ജനഹൃദയങ്ങളിലേക്കെത്തിച്ചതിൽ ഹീരാബായിയുടെ സംഭാവന വലുതാണ്. ചില സിനിമകളിൽ അഭിനയിച്ചിട്ടുണ്ട്. പെൺകുട്ടികൾക്കുവേണ്ടി നൂതൻ സംഗീത് വിദ്യാലയ എന്ന സംഗീത വിദ്യാലയവും ഹീരാബായ് സ്ഥാപിച്ചു. നിരവധി പുരസ്കാരങ്ങൾ നേടിയിട്ടുണ്ട്. റെക്കോർഡിംഗ് ആർട്ടിസ്റ്റായും ജോലി ചെയ്തിട്ടുണ്ട്.

1947 ആഗസ്റ്റ് 15 ന് ഭാരതം സ്വതന്ത്രയായപ്പോൾ ഡൽഹിയിലെ ചുവപ്പു കോട്ടയിൽ നടന്ന ചടങ്ങിൽ വന്ദേമാതരം ആലപിച്ചത് ഹീരാബായ് ആയിരുന്നു. http://www.last.fm/music/Hirabai+Barodekar സരോജിനി നായിഡു ഹീരാബായിക്ക് 'ഗാനകോകിലം ' എന്ന ബഹുമതി നൽകി.

കുടുംബം
മണിക് റാവുവിനെ വിവാഹം ചെയ്തു.
അഭിനയിച്ച സിനിമകൾ
സുവർണ മന്ദിർ
പ്രതിഭ
ജനബായി
മുനിസിപ്പാലിറ്റി
പുരസ്കാരങ്ങൾ
കേന്ദ്ര സംഗീത നാടക അക്കാദമി പുരസ്കാരം (1965) 
പത്മഭൂഷൺ (1970)
വിഷണുദാസ് ഭാവെ പുരസ്കാരം

അവലംബം

വർഗ്ഗം:1905-ൽ ജനിച്ചവർ
വർഗ്ഗം:മേയിൽ ജനിച്ചവർ
വർഗ്ഗം:മേയ് 30-ന് ജനിച്ചവർ
വർഗ്ഗം:1989-ൽ മരിച്ചവർ
വർഗ്ഗം:നവംബർ 20-ന് മരിച്ചവർ
വർഗ്ഗം:ഹിന്ദുസ്ഥാനി സംഗീതജ്ഞർ
വർഗ്ഗം:കേന്ദ്ര സംഗീതനാടക അക്കാദമി പുരസ്കാരം ലഭിച്ചവർ
വർഗ്ഗം:പത്മഭൂഷൺ പുരസ്കാരം ലഭിച്ചവർ